
Dunaszekcső Községi Önkormányzat Képviselő-testülete

4/2012.

Jegyzőkönyv

Készült a Dunaszekcső Községi Önkormányzat Képviselő-testülete 2012. május 28. napján  megtartott üléséről. 

Jelen vannak:

	Faller János
	polgármester

	Szabó Gergely

Dr.Miklósa Mónika

Prucs András

Sándor József
	alpolgármester

képviselők


Igazoltan távol: Bíró Zsolt, Gombár János (később érkezik)
                                   Pest Éva körjegyző 
                                   Távollétében a jegyzőkönyvvezető Dr.Miklósa Mónika képviselő 

Faller János polgármester köszönti a megjelenteket, megállapítja, hogy az ülés határozatképes, mert a megválasztott 7 fő képviselő közül 5 fő az ülésen megjelent. Javaslatot tesz az ülés napirendi pontjaira, melyeket az alábbiak szerint egyhangúlag elfogadnak a képviselők:

1). Földvásárlási kérelmek

     előterjesztő: Faller János polgármester

2.) Dunaszekcső Fúvószenekar Egyesület támogatási kérelme

      előterjesztő: Faller János polgármester

3.) : Intézmény fenntartási társulásból való kiválás kérdése

       előterjesztő: Faller János polgármester

4.) Önkormányzati rendeletek módosítása

      előterjesztő: Faller János polgármester

5.) NFŰ helyszíni ellenőrzéséhez kapcsolódó intézkedések

      előterjesztő: Faller János polgármester

6.) Művelődési ház felújítása

      előterjesztő: Faller János polgármester

7.) A Dunaszekcső SE támogatása

      előterjesztő: Faller János polgármester

8.) Felvidéki Egyesület fogadásának pénzbeli támogatása

      előterjesztő: Faller János polgármester

NAPIRENDI PONTOK TÁRGYALÁSA
1.napirendi pont: Faller János polgármester ismerteti Raffai István földvásárlási kérelmét. Javasolja, hogy az ingatlanvásárlási kérelmet a testület utasítsa el, a megjelölt önkormányzati ingatlan ne kerüljön eladásra.

A testület Balogh Krisztián kérelmét már 2011 év első felében elfogadta a testület, de az adásvételi szerződés megkötése elmaradt. Állásfoglalást kér annak érdekében, hogy a testület fenntartja-e a 2011.-es döntését. (13/2011.(II.28.) Kt.számú határozat)
A testület 5 szavazattal 0 ellenében a következő határozatot hozta:
22/2012. (V.28.) Kt. számú határozat 
földvásárlási kérelmekről

1.) A képviselő-testület Raffai István ingatlanvásárlási kérelmét elutasítja.
2.) A képviselő-testület a 13/2011.(II.28.) Kt.számú  döntését fenntartja, és annak alapján Balogh Krisztián ingatlanvásárlási kérelmének helyt ad. A testület felhatalmazza a polgármestert az adásvétel megkötésére.

Határidő: azonnal

Felelős: Faller János polgármester
2.napirendi pont: Faller János polgármester: Megalakult a Dunaszekcsői Fúvószenekar Egyesület. A működésükhöz 200 000 Ft támogatást kértek, mely kérelmet elfogadásra javasol a 2012. évi tartalék terhére.
A testület 5 szavazattal 0 ellenében a következő határozatot hozta:

23/2012. (V.28.) Kt. számú határozat 
a Dunaszekcsői Fúvószenekar Egyesület működésének támogatásáról

A képviselő-testület a Dunaszekcsői Fúvószenekar Egyesület működését 2012. évben – a 2012.évi költségvetés tartalékának terhére – 200.000 Ft-tal támogatja.

Határidő: azonnal

Felelős: Faller János polgármester
Megérkezik Gombár János képviselő, ezzel a jelenlevők száma 6 főre változik.
3.napirendi pont: Faller János polgármester: Tájékoztatja a testületet, hogy az általános iskola majd az állam fenntartásába kerül. Jelenleg a Sombereki Intézményfenntartó Társulásban látja el Dunaszekcső az intézmény fenntartását, ezért május 31-ig dönteni kell, hogy az önkormányzat önállóan látja el az intézmény fenntartási feladatokat vagy továbbra is a társuláson belül. Eddig kapott az önkormányzat az iskolára társulási normatívát, 2012-től azonban ez nincs. Ha az iskola fenntartását önállóan látja el az önkormányzat, ugyan nem kell fizetni a társulásnak a közös költségeket, de plusz terhek merülnének fel. Óvoda esetében még erre az évre jár a társulási normatíva, de nem lehet tudni, hogy ez miként alakul a jövőre nézve. Valószínűleg a jövőben az önkormányzatnak kell az iskola fizikai dolgozóinak bérét finanszírozni. Ez három főt jelent, a Munka törvénykönyve szerint lehetne majd alkalmazni őket. Javaslata, hogy az óvoda és az iskola fenntartását is bent kellene hagyni a társulásban.
Szabó Gergely: Véleménye szerint is maradni kell a társulásban, mert plusz terhek jönnének, ha nem ez a fenntartás marad.

Sándor József:  Szintén javasolja a társulásban maradást.

A testület 6 szavazattal 0 ellenében az alábbi határozatot hozta:

24/2012. (V.28.) Kt. számú határozat 
a közoktatási – köznevelési feladatok ellátásáról

A képviselő-testület a közoktatási – köznevelési feladatokat továbbra is – Somberek községi Önkormányzat gesztorságával – a „Csele-völgye” oktatási-nevelési feladatokat ellátó intézményi társulás fenntartásában kívánja megoldani.

Határidő: azonnal
Felelős: Faller János polgármester

4.napirendi pont: Faller János polgármester: A körjegyző elkészítette a rendelet-tervezetet, melynek alapján a helyi rendeletekből hatályon kívül kell helyezni a szabálysértési rendelkezéseket. Javasolja a rendelet elfogadását.
A testület 6 szavazattal 0 ellenében az alábbi rendeletet alkotta:

5/2012.(VI.01.)

számú önkormányzati rendelet
Dunaszekcső község Önkormányzata rendeletei szabálysértési rendelkezéseinek hatályon kívül helyezéséről

(Az elfogadott rendelet a jegyzőkönyv melléklete.)
5.napirendi pont: Faller János polgármester: Az NFÜ ellenőrei május 24-én csütörtökön helyszíni ellenőrzést tartottak a partfal projektnél. 2012. május 18. jogerőre emelkedett a módosított építési engedély. 2012. május 31-én lesz a műszaki átadás-átvétel. A Papköznél még a vízelvezetést meg kell csinálni. A kifizetésnél adódott egy kis probléma, mivel az ÁFA 25 %-ról 27%-ra növekedett, ezért a 2 %-os ÁFA növekmény önrészét (15%) az önkormányzatnak kell kifizetnie. A benyújtandó iratok mellé csatolni kell a testület döntését, mely szerint a változás miatti többletköltségeket vállalja megfizetni.
A testület 6 szavazattal 0 ellenében a következő határozatot hozta: 

25/2012. (V.28.) Kt. számú határozat 
a várhegyi beruzásáról

1.) A DDOP-5.1.5/D-09-2009-0003 Dunaszekcső          Várhegy omlásveszélyes löszpart belső állagának stabilizálása,          életveszélyes állapot elhárítása, monitoring rendszer üzembe          helyezése című pályázatban vállalt önerőn felül, a 2012.        január 1-én hatályba lépő Általános forgalmi adóról szóló 2007.        évi CXXVII. törvényben foglalt ÁFA mértékének növekedése          miatti önerő-növekmény összegének megfizetését Dunaszekcső          Község Önkormányzata a saját költségvetése terhére vállalja.

2.) Az önerő megemeléséhez a szükséges fedezetet a testület a 2012. évre, az árvízi feladatokra betervezett – de feladatelmaradás miatt meglévő –  7 millió forint terhére átcsoportosítással biztosítja. 
 3.) Az önkormányzat önereje csökken a DDOP-5.1.5/D-09-2009-0003 Önerő Alaptól elnyert 7.406.154 Ft. És 5.873.472 Ft összeggel. 
Határidő: 2012.

Felelős: Faller János polgármester

6.napirendi pont: Faller János polgármester:A Művelődési Ház felújítása projekt csökkentett műszaki tartalommal fog megvalósulni, mint arról korábban a testület már döntött. A következő ütemekben javasolja megvalósítást: először a műszaki ellenőr kerüljön kiv álasztásra. El kell készíteni az új költségvetést és műszaki leírást, ezt be kell adni az MVH-ba. Remélhetőleg szeptemberben vagy októberben az MVH elfogadja a módosítást. Közben az építési beruházásra a közbeszerzés kiírása szükséges. 2013. augusztus a befejezési határideje a beruházásnak.

Szeretné a park felújítását is befejezni, a fagyizótól a postáig és a fagyizótól a Duna felé a járdát ki kell cserélni.

Kéri testület állásfoglalását abban, hogy ha a költségvetés engedi, akkor a faluközpont térkövezése valósuljon meg (mozinál) vagy a Művelődési ház felújítása legyen tovább folytatva.

A testület 6 szavazattal 0 ellenében a következő határozatot hozta: 

26/2012. (V.28.) Kt. számú határozat 
a Művelődési ház felújításáról
A képviselő-testület továbbra is fenntartja azt a döntését, hogy a Művelődési ház felújítását 2013. év augusztusáig meg kell valósítani.
7.napirendi pont: Faller János polgármester: A Sportegyesület által kialakított kapcsolat következtében a gyerekeink Németországba mennek. Szükséges, hogy az utazásukat az önkormányzat támogassa, önállóan az SE nem tudja felvállalni a költségeket. 
A testület 6 szavazattal 0 ellenében a következő határozatot hozta: 

27/2012. (V.28.) Kt. számú határozat 
az SE támogtásáról

A képviselő-testület a 2012. évi költségvetési tartalékának terhére, utazási költségekre támogatást biztosít a Dunaszekcsői Sportegyesületnek azzal a céllal, hogy a németországi programjuk megvalósulhasson.

Határidő: azonnal

Felelős: Faller János polgármester

8.napirendi pont: Faller János polgármester:Augusztus hónapban Dunaszekcsőre érkezik a Felvidéki Egyesület. A vendégül látásukhoz pénzre van szükség, a költségvetésben azonban februárban nem szerepelt ilyen célra semmilyen összeg sem. Javasolja, hogy a tartalék terhére vállalja az önkormányzat a költségeket. 
A testület 6 szavazattal 0 ellenében a következő határozatot hozta: 

28/2012. (V.28.) Kt. számú határozat 
a Felvidéki Egyesület fogadásának költségiről

Dunaszekcső község Önkormányzata 2012. augusztus hónapban vendégül látja a Felvidéki Egyesületet, melynek költségeit a 2012. évi költségvetésének tartaléka terhére biztosítja.

Határidő: 2012. augusztus

Felelős: Faller János polgármester

Több napirend nem volt, a polgármester az ülést berekesztette.

Kmf.

Faller János
Pest Éva
polgármester
körjegyző

